betsimisaraka
Store norske leksikon,Historie,Verdens historie og samtidshistorie,Afrika,Folkegrupper i Afrika
Betsimisaraka er den neststørste folkegruppen på Madagaskar. De er hovedsakelig bosatt langs den smale østlige og nordøstlige kysten og teller cirka 1,9 millioner.
Før mérina-kongedømmets ekspansjon på 1800-tallet hadde de i en kortere periode et eget kongedømme. Tradisjonelt har de dyrket ris, maniok og mais i en form for svedjebruk, og etter hvert har de supplert med eksportavlinger som kaffe, vanilje og nellik.Gjennom historien har betsimisaraka vært kjent som sjøfolk, fiskere, hvalfangere og pirater; de største kanoene deres kunne bære minst 50 mann. Mange tok arbeid på europeiske båter. Les mer i Store norske leksikon Madagaskars befolkning Madagaskar gassere